Luis Carrero Blanco
Faisisteach, agus príomh-aire na Spáinne sa bhliain 1973, ab ea Luis Carrero Blanco (4 Márta 1904 – 20 Nollaig 1973).

Bhí ról lárnach laistigh den rialtas Franco ag Blanco ar feadh níos mó ná 30 bliain. Ach i mblianta deireanacha Francisco Franco, bhí greim an tseanbhoic á scaoileadh den chumhacht cheana féin, agus faicsin a ghluaiseachta in achrann a chéile. Agus bhí Franco ag dul in aois; in aois 80 bliain dó nuair a d'aimnigh sé Blanco mar phríomhaire ar an tír ar an 9 Meitheamh 1973.  

Ar an 20 Nollaig 1973, feallmharaíodh Blanco. Chuir ETA, eagraíocht sceimhlitheoireachta de chuid Thír na mBascach, buama ollmhór faoin mbóthar; phléasc 80 cileagram dinimíte nuair a thiomáin Blanco thar bráid. "Operacion Ogro" a thugadh air. 

D'imigh an réimeas le sruth ina dhiaidh a bháis. Bhí Franco féin ag dul in aois. Bhí sé i gceannas ar an Spáinn go lá a bháis ar 20 Samhain 1975.

Tagairtí 

Polaiteoirí na Spáinne
Ceannairí an Chogaidh Fhuair
Daoine a rugadh i 1904
Básanna i 1973
Daoine feallmharaithe